Aboud Jumbe

Mwinyi Aboud Jumbe (født 14. juni 1920 i Juba, død 14. august 2016 i Dar-es-Salaam) var en tanzaniansk politiker fra Zanzibar. Fra 1972 til 1984 var han Zanzibars andre president, og var samtidig Tanzanias andre visepresident. Han tok over disse rollene etter at hans forgjenger, Abeid Karume, ble myrdet 7. april 1972.

Jumbe blei opprinnelig valgt inn i Revolusjonsrådet på Zanzibar for Afro-Shirazi Party (ASP). I løpet av hans styre blei partiet slått sammen med det ledende partiet fra Fastlands-Tanzania, Tanganyika African National Union (TANU), og de to partiene danna Chama cha Mapinduzi (CCM), og Jumbe fungerte som partiets nestleder etter sammenslåinga.

I 1979 innførte Jumbe den første konstitusjonen for Zanzibar siden revolusjonen i 1964. Denne innførte allmenn stemmerett og fulgte maktfordelingsprinsippet, og gjorde at revolusjonsrådet ikke lenger valgte presidenten, men at han ble valgt direkte av folket.

 Referanser 
Joseph Oloka-Onyango og Maria Nassali (red.) (oktober 2003). Constitutionalism and Political Stability in Zanzibar: The Search for a New Vision. The Friedrich Ebert Stiftung, Tanzania.

Kategori:Zanzibarske presidenter
Kategori:Tanzanianske visepresidenter
Kategori:Personer fra Juba